**15.08.05.**

**Időskorúak Otthona tálalókonyhája**

**Budapest, VII. ker. Dózsa György út 46.**

**Főbb tájékoztató adatok:**

* Összes konyhai terület: 125 m2
* Összes étkezői terület: 80 m2
* Belmagasság átl. 3,00 m
* Ebéd 150
* Reggeli és vacsora 75
* Tízórai és uzsonna 25
* Ételbiztosítás: étkezőben és elvitelre
* Konyhai dolgozói létszám jelenleg: 3 fő

**Az egység általános leírása:**

Az intézményben a tálalókonyha a földszinten kialakított, udvar felöli gazdasági bejárattal. Az épület zártsorú, hagyományos falazott, lapostetős, több szintes, régi, karbantartott.

A tálalókonyha régebben főzőegységként üzemelt, helyiségei kialakítása ennek megfelelő előkészítői területekkel és raktározási lehetőségekkel. Jelenlegi tálaló konyhai használata során a szükségtelen helyiségek raktározásra illetve elszállításra kiadó helyiséggé változtak. A főbb használat a konyhatér és a fehér mosogató térre, valamint a kiadó helyiségre szűkül. Az étkezőhöz ajtóval és átadó ablakokkal a tálalótér, ablakkal a mosogató helyiség kapcsolódik.

Az intézmény bentlakásos otthon, amely saját ellátottain túl ebédet biztosít külsős idősek, szociálisan rászorulók részére helyben fogyasztással illetve elvitelre, valamint mintegy 15 fő pszichiátriai kezelt részére szintén helybeni étkeztetéssel, csak ebéd. Az étkezőben önkiszolgáló étkezés történik. Egy oldalsó helyiségben - mely átadó ablakkal kapcsolódik a konyhatérhez - adják ki elvitelre az ételt.

Az étel ideszállítás központi főzőkonyhájáról történik, szállítókocsival. Az ételszállítás hűtött, vákuum védőgázasan adagokra csomagolt műa. tálcás kiszerelésben történik. A szállító edényzet eldobható, egyszeri használatos. Az ételfogyasztás a szállítóedényzetben történik, hagyományos tányérba átrakása a szállítói utasítás értelmében tilos. Az étel átmelegítése tálalás előtt mikroban, zárt csomagolással történik. Az ételkezelés jellege miatt a konyhai edényzet használatára nincs szükség, az étkezéshez evőeszközök és poharak, tálca használat van, melyeknek mosása a fehér mosogatóban történik. Az étel beszállítás az udvar felőli ajtón, kézi úton történik a szállítókocsitól. Ugyanez az útvonal áll rendelkezésre a moslék kiszállításnál, a mosléktárolóból az udvarra nyíló ajtón át. A moslék átmeneti tárolása a mosléktárolóban megoldott, napi szállítás van, közvetlen az ebédeltetést követően. Kommunális hulladék tárolás az intézmény udvarán konténerben.

A jelenlegi vákuum-védőgázos adagos ételszállítás helyet elvárt, hogy a hagyományos badellás ételkiszállítás történjen a továbbiakban.

A tálaló konyha eredeti kialakításában hagyományos tálalásra berendezett. Így az étel tároláshoz melegentartó pultok, esetleges átmelegítéséhez ipari gáztűzhely, ipari gázsütő biztosított. A tűzhelyblokk javítása szükséges.

A hagyományos ételkiszállításhoz való visszatérés esetén a szállítóedényzet tárolásához műa. raklapok bitosítandók, valamint az elvitelhez műa. ételhordó eszközök kellenek

A fehér mosogatóban 2 db, a fekete mosogatóban 1 db kétmedencés mosogató biztosított.

A berendezések általánosságban megfelelőek. Edény tároláshoz konyhaszekrények, munkaszekrények, tároló állványok biztosítottak. A konyhatérben a régi acél vázas padok és asztalok rm.acél lemezeltek, állványzatuk mázolása szükséges. A szükséges hűtők ételmintához és csomagolt étel tároláshoz elegendők, megfelelően működnek. A fehér és konyhai fekete mosogatók fölé csepegtetőrács szerelendő.

Az étkező berendezése megfelelő.

Az étkezőben gránit padlóburkolat van, jó állapotú. A falon részben bútorlap burkolat, részben festés, a kézmosó körül csempézés, a mennyezeten festés.

A konyhaegység helyiségei padlóburkolata régi mettlachi és csúszásmentes mettlachi lap, kopott állapotú, a mosléktárolóban cserélendő. A helyiségek falburkolata 2,10 m magasságig csempe, megfelelő állapotú. A csempe helyenkénti töredezettségét, nyílászárók melletti elválást javítani kell, továbbá a zuhanyzóban, a wc-ben, a mosdónál és a mosléktárolóban pótolni szükséges. A burkolat felett a fal és mennyezet fehér festett. Az év elején a konyhaegységben tűz volt, mely a szellőzőrendszeren át terjedt, így a mennyezet és falak festése jelentős felújításra szorul. A közlekedőben, öltözőrészen, irodában és két raktárban csak festett falak vannak. A zuhanyzó szigetelés hiánya miatt a környező helyiségek falazatán a vakolat is erősen rongálódott a vizesedés következtében, javítás szükséges.

Homlokzati nyílászárók az étkezőnél és a gazdasági bejáratnál régi alu tok és szárnyszerkezetű ablakok, ajtók, hőszigetelt üvegezéssel, a konyhai belső udvar felöliek egyesített szárnyú fa ablakok, kettős síküvegezéssel. A belső ajtók, átadó ablakok fából készültek, síküvegezéssel. A nyílászárók részben javítandók, fa szerkezetűek mázolandók. Az átadó ablakok rm.acél lemezeléssel ellátottak.

Padlóösszefolyók működnek. A falikútaknál csapcsere szükséges, légbeszívó szeleppel ellátott tömlővéges csatlakozásúakra. Konyhatérben (fekete mosogatónál) kézmosó felszerelése szükséges. Fűtés lemezradiátoros, csövezése mázolandó. Kiépített szellőzőrendszer a tűz miatt nem megfelelően működik, javítása szükséges.

**Helyiségek és felszereltségük:**

* + **Konyhatér – tálaló**
    - Gáztűzhelyblokk, sütővel, 4 rózsás, ipari
    - Gázüzemű 3 rekeszes ipari sütő
    - Melegentartó pult 3 medencés régi típus, munkaszekrényben 2 egység
    - Ételmintás és étel hűtő 1db 160 l-es
    - Mikro, háztartási méret 2 db
    - Rm.acél munkafelületű, acél vázas munkaasztalok 100/65/80, 2 db
    - Fa munkaasztal 75/75/75,
    - Mázolt acél rakodópadok 100/40/55, 4 db
    - Konyhaszekrények bútorlapból
    - Tároló polcos állványok Salgó rendszerű
    - 5 db fa zsámoly, támlás szék
    - 2 medencés rm.acél mosogató a konyhatérhez kapcsolódó térben 180/90/85
    - Tálalókocsi
  + **Fehér mosogató**
    - 2 db kétmedencés rm. acél mosogató 120/60/85
    - 1 db kétmedencés zománcozott mosogató 90/50/40 acél állványon
    - Salgó típusú tároló állványok, 5 polcos
    - Falikút
  + **Tárolók 3 db**
    - Salgó tárolóállványzat, 5 polcos
    - Kézikocsi
    - Személyzeti hűtő 160 l-es
    - Fagyasztó láda 300 l-es
    - Mosógép
  + **Moslék tároló**
    - Falikút
  + **Ételátvevő – gazdasági folyosó**
  + **Személyzeti szociális blokk**
  + **Iroda**
  + **Ételkiadó**
  + **Étkezőtér**
    - 16 db fa asztal
    - 60 db acél vázas támlás szék, kárpit ülőkével

**Elvégzendő munkák:**

* Falvakolat javítás 12 m2
* Fal ésmennyezet festés 320 m2
* Csempe burkolat javítás 2 m2
* Csempe burkolat készítés 22 m2
* Csövek, berendezések mázolása 28 m2
* Ajtók, ablakok mázolása 50 m2
* Kézmosó felszerelése 1 db
* Csapcsere 3 db

**Berendezés korszerűsítés, pótlás, javítás:**

* Csepegtető rács felszerelés 5 fm
* Folyékony szappan és kéztörlő adagoló 1 db
* Tűzhelyblokk javítás
* Műa. raklap 120/80 2 db