|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám: -

Napirendi pont:

**Előterjesztve:** Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2013. május 30-ai rendkívüli ülésére**

|  |  |
| --- | --- |
| **Tárgy:** | Erzsébetvárosi oktatási intézmények támogatása |

**Készítette:**

Barta Erzsébet

Humánszolgáltató Iroda vezető

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A Budapest Főváros VII. kerület Erzsébetváros Önkormányzata által fenntartott illetve működtetett köznevelési intézmények mellett számos egyéb a kerületben működő óvoda és iskola színesíti a köznevelési profilt.

A korábbi évek gyakorlata alapján Budapest Főváros VII. kerület Erzsébetváros Önkormányzat Képviselő-testülete jó együttműködést alakított ki a kerületben működő Facultas Cognoscendi Akadémia Alapítvány, az Erzsébetvárosi Reformpedagógiai Alapítvány általfenntartott két középiskolával, az Amerikai Alapítványi Iskolával, és a Bét Menachem Héber - Magyar Kéttannyelvű Általános Iskola, Óvoda és Bölcsődével ahol a támogatott programok, illetve eszközfejlesztés megvalósulhattak.

A támogatással az önkormányzat célja többek között, hogy a saját fenntartásában működő és működtetésében üzemelő köznevelési intézményei mellett a Facultas Cognoscendi Akadémia Alapítvány és az Erzsébetvárosi Reformpedagógiai Alapítványáltal működtetettközépiskolák továbbra is jelentős arányban tudjanak fogadni hetedik kerületi lakhellyel rendelkező tanulókat.

A két felekezeti bölcsőde, óvoda és általános iskola pedig szintén számos, Belső-Erzsébetváros történelmi zsidónegyedében, illetve a kerület más részein élő gyermek és tanuló számára biztosítja a zsidó kultúra ápolását és megtartását az autentikus vallási nevelésen keresztül.

Az említett intézményekben magas arányban képviseltetik magukat az erzsébetvárosi lakhellyel rendelkező tanulók, gyermekek.

A Facultas Cognoscendi Akadémia Alapítvány által működtetett **Facultas Humán Gimnázium és Szakközépiskola** az idegen nyelveken kívül kiemelt tantárgyként oktatja a történelem,a magyar nyelv és irodalom tantárgyakat. Az előző évekhez hasonlóan 2013/2014. tanévben 30 %-os kapacitását továbbra is fenntartja, és az azonos tudással rendelkezők közül előnyt biztosít az erzsébetvárosi lakhellyel rendelkezők részére és beiskolázza őket induló képzéseire.

Továbbá az önkormányzat támogatásával lehetővé válik egy- egy csoport

* alap és középfokú nyelvvizsgára történő térítésmentes felkészítése,
* egyetemi előkészítő vagy emeltszintű érettségi vizsgára történő felkészítése történelem és magyar tantárgyakból, továbbá
* megvalósul egy hadtörténelmi előadássorozat szervezése az érdeklődő erzsébetvárosi lakosok számára.

Az Erzsébetvárosi Reformpedagógiai Alapítvány (ERA**)** által működtetett **Montessori Erzsébetvárosi Gimnázium** önkormányzati támogatásával lehetővé válik a tandíj mértékének csökkentése 2013/2014. tanévben egyes évfolyamokon, többek között a 8 évfolyamos esti gimnáziumi képzés első négy évfolyamán. Ezen felül az iskola az önkormányzat által nyújtott támogatásból nyílt napokat szervez a kerületi iskolák számára az általa folytatott képzések bemutatása érdekében, valamint a kerületi lakosság számára tandíjmentesen biztosítja az oktatást.

Felajánlotta továbbá az iskola, hogy a gimnázium által végzett tananyagfejlesztés eredményeit az Önkormányzat által meghatározott keretek között megismerteti a kerület pedagógusaival.

A Magyarországi Autonóm Ortodox Izraelita Hitközségáltal működtetett **Amerikai Alapítványi Iskola** informatikai rendszere felújításának önkormányzati támogatásával lehetővé válik az oktatás színvonalának emelése, a mai kornak megfelelő hatékony és intenzív kapcsolattartás az iskola partnereivel. Az intézmény gazdagítja a kerület sokszínű, vallási és kulturális értelemben vett jó hírét, hiszen évről-évre otthont ad kerületi, fővárosi és országos szintű szaktárgyi tanulmányi versenyeknek, pedagógiai és ismeretterjesztő rendezvényeknek. Jelenleg is két országos verseny szervezését és lebonyolítását vállalta magára az intézmény.

AzEgységes Magyarországi Izraelita Hitközség Statusquo Ante által működtetett **Bét Menachem Héber - Magyar Kéttannyelvű Általános Iskola, Óvoda és Bölcsőde** önkormányzati támogatásával lehetővé válik egy komplex beruházás lebonyolítása, melynek részeként az iskola épülete akadálymentessé válik, valamint energiahatékonysági korszerűsítéssel megújuló energiaforrás, napelemes rendszer kiépítése történik meg.

A beérkezett kérelmek a szakirodán megtekinthetők.

Javasolom, hogy a Képviselő-testület 2013-ban a Facultas Humán Gimnázium és Szakközépiskola számára 8.000.000,-Ft-ot, a Montessori Erzsébetvárosi Gimnázium számára 3.000.000,-Ft-ot, az Amerikai Alapítványi Iskola számára 1.500.000,- Ft-ot, a Bét Menachem Héber - Magyar Kéttannyelvű Általános Iskola, Óvoda és Bölcsőde számára 1.500.000,- Ft-ot biztosítson az önkormányzat 2013. évi költségvetéséről szóló 4/2013. (II.20.) számú rendelet 5701 címszám alatt lévő 19. sorban elkülönített „közoktatási támogatások” előirányzata terhére.

Kérem a tisztelt Képviselő-testületet az előterjesztés megtárgyalására és a határozati javaslatok elfogadására!

**Határozati javaslatok**

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt hogy a **Facultas Cognoscendi Akadémia Alapítvány** által működtetett **Facultas Humán Gimnázium és Szakközépiskola** számáraa Budapest Főváros VII. kerület Erzsébetváros Önkormányzat Képviselő-testületénekaz önkormányzat 2013. évi költségvetéséről szóló 4/2013. (II.20.) rendelete 11. számú táblázatában lévő 5701 címszám alatt található 19. sorban elkülönített „közoktatási támogatások” előirányzata terhére 2013/2014. tanévre vonatkozóan 8.000.000,- Ft támogatást biztosít.

A Képviselő-testület felhatalmazza a polgármestert a támogatási szerződés aláírására. A támogatási szerződés abban az esetben írható alá, ha a Nemzeti Fejlesztési Minisztérium, Kiemelt Állami Szerződéseket és Támogatásokat Vizsgáló Államtitkárság Támogatásokat Vizsgáló Irodája a szerződéssel kapcsolatban kifogást nem emel.

**Felelős:** Vattamány Zsolt polgármester

**Határidő:** 2013. július 30.

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az **Erzsébetvárosi Reformpedagógiai Alapítvány (ERA)** által működtetett Montessori Erzsébetvárosi Gimnázium számára a Budapest Főváros VII. kerület Erzsébetváros Önkormányzat Képviselő-testületénekaz önkormányzat 2013. évi költségvetéséről szóló 4/2013. (II.20.) rendelete 11. számú táblázatában lévő 5701 címszám alatt található 19. sorban elkülönített „közoktatási támogatások” előirányzata terhére 2013/2014. tanévre vonatkozóan 3.000.000,- Ft támogatást biztosít.

A Képviselő-testület felhatalmazza a polgármestert a támogatási szerződés aláírására. A támogatási szerződés abban az esetben írható alá, ha a Nemzeti Fejlesztési Minisztérium, Kiemelt Állami Szerződéseket és Támogatásokat Vizsgáló Államtitkárság Támogatásokat Vizsgáló Irodája a szerződéssel kapcsolatban kifogást nem emel.

**Felelős:** Vattamány Zsolt polgármester

**Határidő:** 2013. július 30.

**3.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a **Magyarországi Autonóm Ortodox Izraelita Hitközség** által működtetett Amerikai Alapítványi Iskola számára a Budapest Főváros VII. kerület Erzsébetváros Önkormányzat Képviselő-testületénekaz önkormányzat 2013. évi költségvetéséről szóló 4/2013. (II.20.) rendelete 11. számú táblázatában lévő 5701 címszám alatt található 19. sorban elkülönített „közoktatási támogatások” előirányzata terhére 2013/2014. tanévre vonatkozóan 1.500.000,- Ft támogatást biztosít.

A Képviselő-testület felhatalmazza a polgármestert a támogatási szerződés aláírására. A támogatási szerződés abban az esetben írható alá, ha a Nemzeti Fejlesztési Minisztérium, Kiemelt Állami Szerződéseket és Támogatásokat Vizsgáló Államtitkárság Támogatásokat Vizsgáló Irodája a szerződéssel kapcsolatban kifogást nem emel.

**Felelős:**  Vattamány Zsolt polgármester

**Határidő:** 2013. július 30.

**4.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a **Egységes Magyarországi Izraelita Hitközség Statusquo Ante** által működtetett Héber - Magyar Kéttannyelvű Általános Iskola, Óvoda és Bölcsőde számára a Budapest Főváros VII. kerület Erzsébetváros Önkormányzat Képviselő-testületénekaz önkormányzat 2013. évi költségvetéséről szóló 4/2013. (II.20.) rendelete 11. számú táblázatában lévő 5701 címszám alatt található 19. sorban elkülönített „közoktatási támogatások” előirányzata terhére 2013/2014. tanévre vonatkozóan 1.500.000,- Ft támogatást biztosít.

A Képviselő-testület felhatalmazza a polgármestert a támogatási szerződés aláírására. A támogatási szerződés abban az esetben írható alá, ha a Nemzeti Fejlesztési Minisztérium, Kiemelt Állami Szerződéseket és Támogatásokat Vizsgáló Államtitkárság, Támogatásokat Vizsgáló Irodája a szerződéssel kapcsolatban kifogást nem emel.

**Felelős:** Vattamány Zsolt polgármester

**Határidő:** 2013. július 30.

Budapest, 2013. május 24.

Vattamány Zsolt

polgármester