**15.08.01.**

**„Akácos udvar” – Művészeti klub és Házi segítségnyújtás tálalókonyhája**

**Budapest, VII. ker. Akácfa utca 61.**

**Főbb tájékoztató adatok:**

* Összes konyhai terület: 35 m2
* Összes étkezői terület: 45 m2
* Belmagasság átl. 3,40 m
* Ebéd 55
* Ételbiztosítás: étkezőkben és elvitelre
* Konyhai dolgozói létszám jelenleg: 2 fő

**Az egység általános leírása:**

A tálalókonyha az intézmény épületének egyik udvari szárnyában kialakított. Az épület belsőudvaros kialakítású, hagyományos falazott, magastetős, földszintes, régi, karbantartott.

A tálalókonyha három főhelyiségből áll – ételkiadó, tálalótér és fehér mosogató -, valamint két tároló és egy közlekedő kapcsolódik hozzá. Az étkezőhöz ajtóval a tálalótér, ablakkal a mosogató helyiség kapcsolódik. A közlekedő felé átadóablakos kapcsolat van kialakítva az ételkiadó helyiséghez.

Az intézmény ebédet biztosít idősek, szociálisan rászorulók részére helyben fogyasztással illetve elvitelre. Az elvitelt átadó ablakon át adják ki, az étkezőben önkiszolgáló étkezés történik ajtón lévő tálalóablakon át.

Az étel ideszállítás központi főzőkonyhájáról történik, szállítókocsival. Az ételszállítás hűtött, vákuum védőgázasan adagokra csomagolt műa. tálcás kiszerelésben történik. A szállító edényzet eldobható, egyszeri használatos. Az ételfogyasztás a szállítóedényzetben történik, hagyományos tányérba átrakása a szállítói utasítás értelmében tilos. Az étel átmelegítése tálalás előtt mikroban, zárt csomagolással történik. Az ételkezelés jellege miatt a konyhai edényzet használatára nincs szükség, az étkezéshez evőeszközök és poharak, tálca használat van, melyeknek mosása a fehér mosogatóban történik. Az étel beszállítás az udvar felőli ajtón, pár lépcsőn fel kézi úton történik, az udvaron át az utcai szállítókocsitól kézikocsi használata van. Ugyanez az útvonal áll rendelkezésre a moslék kiszállításnál. A moslék átmeneti tárolása a mosogatótérben megoldott, napi szállítás van, közvetlen az ebédeltetést követően. Kommunális hulladék tárolás udvaron konténerben.

A jelenlegi vákuum-védőgázos adagos ételszállítás helyet elvárt, hogy a hagyományos badellás ételkiszállítás történjen a továbbiakban. A tálaló konyha eredeti kialakításában hagyományos – badellás – ételkiszállításra és tálalásra berendezett. Így az étel esetleges átmelegítéséhez háztartási gáztűzhely biztosított, a tálaló konyhában van kialakítva a fekete mosogatás.

A fehér mosogatóban kétszer kétmedencés mosogató biztosított.

A hagyományos kiszolgálásra való visszatérés esetén melegentartó pult beállítás szükséges, valamint az elvitelhez műa. ételhordó eszközök kellenek. A badellák és szállítóedények tárolásához műa. raklapok beállítása szükséges.

A berendezések általánosságban megfelelőek. Edény tároláshoz konyhaszekrények biztosítottak, a fehér mosogatói mosogatók alatti bútorzat cserélendő. A szükséges hűtők ételmintához és csomagolt étel tároláshoz elegendők, megfelelően működnek. A tálaló és ételkiadóban fa asztalok cserélendők rm.acélra. A mosogatók fölé csepegtetőrács szerelendő.

A konyhához tartozó tárolók elégségesek, a polcos állvány rozsdás, mázolandó. A személyzet az öltözést az épület egyéb területén oldja meg, szociális blokkot is ott használnak.

Az étkező két helyiségre osztódik. A két helyiség egymásból nyílik, és az udvari szárny egyéb közlekedőjéhez kapcsolódik. Az étkezők klubhelyiségként is funkcionálnak. Berendezésük megfelelő.

Az étkezőkben csaphornyos parketta illetve pvc padlóburkolat van, megfelelő állapotú. A falon részben csempe, részben 1,30 magasságig fa lambéria burkolat van, jó állapotban, felette és a mennyezeten fehér festés.

A konyhaegység helyiségei padlóburkolata régi kőagyag lap, eredetileg érdesített felületű, mára erősen kopott állapotú. A helyiségek falburkolata 2,00 m magasságig csempe, a bejárati közlekedőben műa. lambéria, megfelelő állapotú. A csempe helyenkénti töredezettségét, nyílászárók melletti elválást javítani, továbbá élvédőzni kell. A burkolat felett a fal és mennyezet fehér festett. A tárolókban csak festett falak vannak.

Homlokzati nyílászárók fa ajtó és kapcsolt tokos, síküvegezett ablakok befelé és kifelé nyíló szárnyakkal. A belső ajtók, átadó ablakok fából készültek, síküvegezéssel. A nyílászárók megfelelő állapotban vannak, mázolásuk szükséges. Az átadók alsó felületén rm.acél lemezelés szükséges. A takarítószer tároló ajtajának küszöbje rossz, cserélendő.

Padlóösszefolyók nem működnek. A kézmosók csak hidegvízzel ellátottak, falikút nincs. A mosogatói csaptelepekből kettőt cserélni kell. Fűtés lemezradiátoros, csövezése mázolandó.

**Helyiségek és felszereltségük:**

* + **Konyhatér – tálaló**
    - Háztartási gáztűzhely, sütővel, 4 rózsás
    - 3 medencés rm. acél mosogató 210/85/85
    - Ételmintás és étel hűtő 120 l-es
    - Személyzeti hűtő 120 l-es
    - Mikro, háztartási méret 2 db
    - Fa munkaasztalok 75/75/75
    - 4 db fa támlás szék
    - Porcelán kézmosó
    - Tálalószekrények, bútorlap, 3 db 120/60/85, 1 db 120/40/65
  + **Fehér mosogató**
    - 2\*2 medencés rm. acél mosogató bútorba építve 90/60
    - 2 db 90/60/85 konyhaszekrény bútorlapból
    - Falipolc bútorlapból
    - Átfolyós rendszerű fali vízmelegítő, gázüzemű
  + **Ételkiadó**
    - Ételhűtő 160 l-es
    - Fa asztal 90/55/75
    - Fa rakodópad 130/55/55
    - Falipolc bútorlapból
  + **Takarítószer és eszköz tároló**
    - Salgó tárolóállvány, 5 polcos
  + **Kéziraktár**
    - 2 db 120/40/65 konyhaszekrény bútorlapból
  + **Közlekedő**
    - 2 db műbőr fotel + fa dohányzó asztal
  + **Étkezőtér – két helyiségben**
    - 6 db fa asztal
    - 24 db fa ill. acél vázas műbőr szék, vegyes
    - Porcelán kézmosó + folyékony szappan és papírtörlő adagoló

**Elvégzendő munkák:**

* Fal ésmennyezet festés 315,00 m2
* Élvédők 20 fm
* Csempe burkolat javítás 2,0 m2
* Csövek, állvány mázolása 20 m2
* Ajtók, ablakok mázolása 65 m2
* Átadó ablak alsó részének lemezelése rm. acélból 2,0 m2
* Csaptelep csere 2 db
* Bútorba épített mosogató le és visszaszerelése bútorcsere miatt 2 db
* Falikút felszerelés fehér mosogatóba 1 db
* Falon kívüli hideg és melegvíz , valamint szennyvíz vezeték kiépítése falikúthoz 1,8 fm
* Küszöb csere 1 fm

**Berendezés korszerűsítés, pótlás, javítás:**

* Munkaasztal cseréje rm. acélra: 2 db 120/60/85
* Csepegtető rács felszerelés 4 fm
* 2 db 90/60/85 alsó konyhaszekrény cseréje (beépített mosogatós)
* 1 db folyékony szappan és papírtörlő adagoló egység
* Mű. raklap 120/80 2 db
* Melegentartó pult 2 GN 1/1 (feles edényzet alkalmazással)