**15.08.02.**

**Erzsébetvárosi Idősek Klubja tálalókonyhája**

**Budapest, VII. ker. Dohány utca 20.**

**Főbb tájékoztató adatok:**

* Összes konyhai terület: 77 m2
* Összes étkezői terület: 50 m2
* Belmagasság átl. 5,00 m
* Ebéd 25
* Ételbiztosítás: étkezőben és elvitelre
* Konyhai dolgozói létszám jelenleg: 2 fő

**Az egység általános leírása:**

A tálalókonyha egy lakóépület földszintjén kialakított, udvar felöli bejáratokkal. Az épület belsőudvaros kialakítású, hagyományos falazott, magastetős, több szintes, régi, karbantartott.

A tálalókonyha két főhelyiségből áll – tálalótér és fehér mosogató -, valamint takarítószer tároló, gazdasági bejárati közlekedőből, személyzeti wc blokkból, badella mosóból, mosókonyhából és egy fürdőblokkból. Lépcsőn megközelíthető galériás kialakítással a szociális blokk felett a klub egyéb helyiségei vannak kialakítva, ahol a személyzet részére az öltözőblokk is biztosított. Az étkezőhöz ajtóval és átadó ablakkal a tálalótér, ablakkal a mosogató helyiség kapcsolódik.

Az intézmény ebédet biztosít idősek, szociálisan rászorulók részére helyben fogyasztással illetve elvitelre. Az étkezőben önkiszolgáló étkezés történik, itt adják ki az elvitelre is az ételt.

Az étel ideszállítás központi főzőkonyhájáról történik, szállítókocsival. Az ételszállítás hűtött, vákuum védőgázasan adagokra csomagolt műa. tálcás kiszerelésben történik. A szállító edényzet eldobható, egyszeri használatos. Az ételfogyasztás a szállítóedényzetben történik, hagyományos tányérba átrakása a szállítói utasítás értelmében tilos. Az étel átmelegítése tálalás előtt mikroban, zárt csomagolással történik. Az ételkezelés jellege miatt a konyhai edényzet használatára nincs szükség, az étkezéshez evőeszközök és poharak, tálca használat van, melyeknek mosása a fehér mosogatóban történik. Az étel beszállítás az udvar felőli ajtón, kézi úton történik, az udvaron át az utcai szállítókocsitól kézikocsi használata van. Ugyanez az útvonal áll rendelkezésre a moslék kiszállításnál. A moslék átmeneti tárolása a mosogatótérben megoldott, napi szállítás van, közvetlen az ebédeltetést követően. Kommunális hulladék tárolás udvaron konténerben. A jelenlegi vákuum védőgázos adagos ételszállítás helyet elvárt, hogy a hagyományos badellás ételkiszállítás történjen a továbbiakban. A tálaló konyha eredeti kialakításában hagyományos – badellás – ételkiszállításra és tálalásra berendezett. Így az étel tároláshoz melegentartó pult, esetleges átmelegítéséhez ipari villanytűzhely és gázzsámoly biztosított, a tálaló konyhában van kialakítva a fekete mosogatás.

Hagyományos badellás ételkiszállításra való visszatérés esetén a szállítóedényzet tárolásához műa. raklapok biztosítandók, valamint az elvitelhez műa. ételhordó eszközök kellenek

A fehér mosogatóban 4 db egymedencés mosogató biztosított.

A berendezések általánosságban megfelelőek. Edény tároláshoz konyhaszekrények biztosítottak. A szükséges hűtők ételmintához és csomagolt étel tároláshoz elegendők, megfelelően működnek. A tálalóban az acél vázas asztalok mázolása szükséges. A fehér és konyhai fekete mosogatók fölé csepegtetőrács szerelendő. (A badellamosó helyiség használaton kívül van.) A fehér mosogatóba egy rm.acél zsámoly helyezendő a moslékos edény alá.

A konyhához tároló nincs kialakítva. A fürdőblokkot a klub látogatói használják.

Az étkező klubhelyiségként is funkcionál. Az udvari bejáratnál szélfogó és wc-blokk van kialakítva. Berendezése megfelelő.

Az étkezőben pvc padlóburkolat van, megfelelő állapotú. A falon részben csempe, részben 1,20 magasságig fa lambéria burkolat van, jó állapotban, felette és a mennyezeten fehér festés. A galériára vezető lépcső az étkezőből acél könnyűszerkezetes kialakítású. Az étkezőtérben a mennyezetvakolat több helyen levált, régebbi beázás nyoma, javítandó.

A konyhaegység helyiségei padlóburkolata régi mettlachi lap, erősen kopott állapotú. A helyiségek falburkolata 2,10 m magasságig csempe, megfelelő állapotú. A csempe helyenkénti töredezettségét, nyílászárók melletti elválást javítani, továbbá élvédőzni kell. A burkolat felett a fal és mennyezet fehér festett. A mosókonyhában részben van csempézés, a közlekedőben csak festett falak vannak.

Homlokzati nyílászárók fa ajtók ablakok felújított hőszigetelt üvegezéssel. A belső ajtók, átadó ablakok fából készültek, síküvegezéssel. A nyílászárók megfelelő állapotban vannak, mázolásuk szükséges. A fehér mosogató átadó pultok felületén rm.acél lemezelés szükséges.

Padlóösszefolyók működnek. A konyhai falikútnál csak hidegvíz van, mellette lévő kézmosóból falon kívüli vezetékezéssel a melegvíz biztosítható. A takarítószer tároló falikútjáról hiányzik a csap, pótlása szükséges. A badella mosogatói csaptelepeket cserélni kell. A wc víztartályából levezető cső cseréje szükséges. Fűtés lemezradiátoros, csövezése mázolandó.

**Helyiségek és felszereltségük:**

* + **Konyhatér – tálaló**
    - Ipari villanytűzhely, sütővel, 4 lapos
    - Gázzsámoly
    - Melegentartó pult 2 GN 1/1
    - 3 db egymedencés rm. acél mosogató 60/60/85
    - Ételmintás és étel hűtő 160 l-es
    - Személyzeti hűtő 120 l-es
    - Mikro, háztartási méret 1 db
    - Rm.acél munkafelületű, mázolt munkaszekrények, 2 db 135/70/85
    - Fa munkaasztalok 75/75/75, 2 db
    - Acél vázas, rm.acél felületű rakodóasztalok 2 db 90/60/50
    - Rm.acél rakodóasztal 90/60/50
    - Fali konyhaszekrény egység 90/40/60
    - 2 db acél vázas, támlás szék, műbőr
    - Porcelán kézmosó + folyékony szappan és papírtörlő adagoló
    - Falikút
  + **Fehér mosogató**
    - 4 db egymedencés rm. acél mosogató 60/60/85
    - 2 db 90/60/85 konyhaszekrény bútorlapból, egyik felső elemmel kiegészítve
    - Porcelán kézmosó
  + **Badella mosogató**
    - 1 db egymedencés rm. acél mosogató 60/60/85
    - 2 medencés egyedileg készített rm.acél mosogató 140/70/75
    - Salgó tárolóállvány, 5 polcos
    - Porcelán kézmosó
  + **Ételátvevő – gazdasági bejárat**
    - Kézikocsi
  + **Takarítószer tároló**
    - Falikút
  + **Mosókonyha**
  + **Fürdőblokk**
  + **Személyzeti wc blokk**
  + **Étkezőtér**
    - 9 db fa asztal
    - 30 db acél vázas, támlás műbőr szék + fa támlás székek tartalékban

**Elvégzendő munkák:**

* Mennyezetvakolat javítás 3 m2
* Fal ésmennyezet festés 315 m2
* Élvédők 8 fm
* Csempe burkolat javítás 1 m2
* Csövek, bútorzat mázolása 9 m2
* Ajtók, ablakok mázolása 70 m2
* Átadó ablak pultjainal lemezelése rm.acélból 3m2
* Csaptelep csere 2 db mosogatónál, falikút csaptelep pótlás 1 db
* Falon kívüli melegvíz vezeték kiépítése falikúthoz 1 fm
* Pvc cső cseréje wc tartálynál 0,5 fm

**Berendezés korszerűsítés, pótlás, javítás:**

* Csepegtető rács felszerelés 4 fm
* Rm.acél zsámoly 1 db
* Folyékony szappan és kéztörlő adagoló 1 db
* Műa. raklap 120/80 2 db