|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám: -

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2013. május 30-ei rendkívüli ülésére**

|  |  |
| --- | --- |
| **Tárgy:** | Dr. Card Önkormányzati Egészségkártya Programhoz való csatlakozás támogatása |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztés nyilvános ülésen tárgyalható.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő - testület!**

A Dr. Card Kft. által gyártott egészségkártya a sürgősségi betegellátás területén esélyt teremt a hatékony, színvonalas beavatkozásra. Az egészségügyi szakma által is régóta várt és üdvözölt információs rendszer előnyei az alábbiakban foglalhatóak össze. Az egészségkártya egy olyan bankkártya nagyságú, papír alapú információhordozó, amely tartalmazza a tulajdonosa legfontosabb egészségügyi adatait, így a sürgősségi ellátás esetén a mentőorvos azonnal megkapja a páciensről a kezeléshez nélkülözhetetlen információkat (krónikus betegség, szedett gyógyszer, gyógyszerallergia). A magyar- angol nyelvű kártya továbbá tartalmazza a legfontosabb személyi adatokat, a baleset esetén értesítendők elérhetőségeit, valamint egyes egészségügyi termékek és szolgáltatások igénybevétele esetén kedvezményre jogosít.

A Dr. Card Kft. Önkormányzati Egészségkártya Programot hirdetett azon önkormányzatok számára, akik vállalják, hogy legalább 10.000 darab egészségkártyát biztosítanak településük lakossága számára. Egy darab kártya összege 300 Forint+ÁFA azaz bruttó 381 Ft, mely tartalmazza az önkormányzat egyedi logójának feltűntetését is. A kártya meghatározott juttatásként adható (1995. évi CXVII. tv. 69. §.-a alapján), így a juttatás értékének 1,19-szerese alapján 16% szja és 27% eho kötelezettsége van is az önkormányzatnak. Amennyiben az önkormányzat 10.000 db kártya megrendelésével csatlakozik a programhoz, úgy ingyenesen hozzájut egy újjáélesztő készülékhez is. A kártya beszerzésének költsége (3.810.000 Forint kártyadíj + 1.949.577 Forint adó, összesen 5.759.577 Forint) az önkormányzatot terheli, a kedvezményezettre semmilyen további költséget nem hárít, illetve amennyiben a kártya betelt, úgy a szolgáltató ingyenesen biztosít új információhordozót a tulajdonos számára.

Erzsébetváros Önkormányzatának szándéka, hogy a programhoz való csatlakozással a veleszületett betegségben szenvedő, állandó gyógyszeres kezelésre szoruló gyermekek, valamint a krónikus betegségben (pl. cukorbetegség) vagy gyógyszerallergiában szenvedő felnőttek számára tegye ingyenesen elérhetővé az egészségkártya által nyújtott szolgáltatást. Esetükben ugyanis egy sürgősségi ellátás alkalmával nélkülözhetetlen lehet a kártyán szereplő információk rendelkezésre állása.

A programhoz való csatlakozás Erzsébetváros Önkormányzata számára nagy jelentőséggel bírna, a program a már megkezdett egészségmegőrző intézkedések hatékonyságát növelheti, így hozzájárul a kerületben élők körében az egészségtudatos életvitel népszerűsítéséhez, a prevenció fontosságának tudatosításához.

A Művelődési, Kulturális és Szociális Bizottság 2013. május 29.-i rendkívüli ülésén a programmal kapcsolatos javaslatot fogalmaz meg a Képviselő- testület számára, melyet módosító indítvány formájában nyújtunk be jelen előterjesztéshez.

Kérem a Tisztelt Képviselő - testületet, hogy járuljon hozzá ahhoz, hogy Erzsébetváros Önkormányzata csatlakozzon az egészségkártya programhoz.

**Határozati javaslat**

Budapest Főváros VII. kerület Erzsébetváros Önkormányzatának Képviselő- testülete úgy dönt, hogy Budapest Főváros VII. kerület Erzsébetváros Önkormányzata 10.000 db kártya megvásárlásával csatlakozik a Dr. Card Kft. által kezdeményezett Önkormányzati Egészségkártya Programhoz.

**Felelős:** Vattamány Zsolt polgármester

**Határidő:** azonnal

Budapest Főváros VII. kerület Erzsébetváros Önkormányzatának Képviselő- testülete úgy dönt, hogy a 10.000 db Dr. Card egészségkártya beszerzéséhez 5.759.577 millió Forint forrást az Önkormányzat költségvetési rendeletében *5606 Egyéb szociális és gyermekjóléti szolgáltatás* cím terhére biztosít.

**Felelős:** Vattamány Zsolt polgármester

**Határidő:** azonnal

**3.**

Budapest Főváros VII. kerület Erzsébetváros Önkormányzatának Képviselő- testülete a Program lebonyolításához szükséges egészségkártya biztosítására felhatalmazza a polgármestert a dr. Card Kft-vel történő szerződéskötésre.

**Felelős:** Vattamány Zsolt polgármester

**Határidő:** azonnal

**Budapest, 2013. május 21.**

Vattamány Zsolt

polgármester