**15.08.04.**

**Bentlakást nyújtó Otthon és Szivarfa Klub tálalókonyhája**

**Budapest, VII. ker. Peterdy utca 16.**

**Főbb tájékoztató adatok:**

* Összes konyhai terület: 105 m2
* Összes étkezői terület: 77 m2
* Belmagasság átl. 3,00 m
* Ebéd 120
* Reggeli és vacsora 40
* Tízórai és uzsonna 15
* Ételbiztosítás: étkezőben és elvitelre
* Konyhai dolgozói létszám jelenleg: 3 fő

**Az egység általános leírása:**

Az intézményben a tálalókonyha a földszinten kialakított, utca felöli gazdasági bejárattal. Az épület zártsorú, hagyományos falazott, magastetős, több szintes, régi, karbantartott.

A tálalókonyha három főhelyiségből áll – tálalótér, fehér mosogatótér és fekete mosogató -, valamint moslék tárolóból, gazdasági bejárati közlekedőből, személyzeti szociális blokkból, és raktárakból. Az étkezőhöz ajtóval és átadó ablakkal a tálalótér, ablakkal a mosogató helyiség és ajtóval a belső közlekedő kapcsolódik.

Az intézmény bentlakásos otthon, amely saját ellátottain túl ebédet biztosít külsős idősek, szociálisan rászorulók részére helyben fogyasztással illetve elvitelre. Az étkezőben önkiszolgáló étkezés történik, itt adják ki az elvitelre is az ételt.

Az étel ideszállítás központi főzőkonyhájáról történik, szállítókocsival. Az ételszállítás hűtött, vákuum védőgázasan adagokra csomagolt műa. tálcás kiszerelésben történik. A szállító edényzet eldobható, egyszeri használatos. Az ételfogyasztás a szállítóedényzetben történik, hagyományos tányérba átrakása a szállítói utasítás értelmében tilos. Az étel átmelegítése tálalás előtt mikroban, zárt csomagolással történik. Az ételkezelés jellege miatt a konyhai edényzet használatára nincs szükség, az étkezéshez evőeszközök és poharak, tálca használat van, melyeknek mosása a fehér mosogatóban történik. Az étel beszállítás az utca felőli ajtón, kézi úton történik a szállítókocsitól. Ugyanez az útvonal áll rendelkezésre a moslék kiszállításnál. A moslék átmeneti tárolása a mosléktárolóban megoldott, napi szállítás van, közvetlen az ebédeltetést követően. Kommunális hulladék tárolás az intézmény udvarán konténerben.

A jelenlegi vákuum védőgázos adagos ételszállítás helyet elvárt, hogy a hagyományos badellás ételkiszállítás történjen a továbbiakban.

A tálaló konyha eredeti kialakításában hagyományos – badellás – ételkiszállításra és tálalásra berendezett. Így az étel tároláshoz melegentartó pult, esetleges átmelegítéséhez villanytűzhely biztosított.

A hagyományos badellás ételkiszállításhoz való visszatérés esetén a szállítóedényzet tárolásához műa. raklapok biztosítandók, valamint az elvitelhez műa. ételhordó eszközök kellenek.

A fehér mosogatóban 4 db a fekete mosogatóban 3 db egymedencés mosogató biztosított.

A berendezések általánosságban megfelelőek. Edény tároláshoz konyhaszekrények, munkaszekrények biztosítottak. A konyhatérben rm.acél zsámolyokra cserélendők a régi fa zsámolyok. A szükséges hűtők ételmintához és csomagolt étel tároláshoz elegendők, megfelelően működnek. A fehér és konyhai fekete mosogatók fölé csepegtetőrács szerelendő.

Az étkező klubhelyiségként is funkcionál. Berendezése megfelelő.

Az étkezőben pvc padlóburkolat van, megfelelő állapotú. A falon és mennyezeten festés. Az étkezőben kézmosó felszerelése szükséges. Az átadó ablakok részén a falra csempézés kell ajtómagasságig.

A konyhaegység helyiségei padlóburkolata régi mettlachi és csúszásmentes mettlachi lap, kopott állapotú. A helyiségek falburkolata 2,10 m magasságig csempe, megfelelő állapotú. A csempe helyenkénti töredezettségét, nyílászárók melletti elválást javítani, továbbá élvédőzni kell. A burkolat felett a fal és mennyezet fehér festett. A közlekedőben, öltözőrészen és raktárban csak festett falak vannak. A belső közlekedőnél jelentős mértékű ázás van – fentről a csapadékvíz levezőnél lehet a hiba – ezért a vakolat is elvált, javítandó. A közlekedő csempézése legalább 1,50 m-ig szükséges.

Homlokzati nyílászárók műa. ajtók, ablakok hőszigetelt üvegezéssel. A belső ajtók, átadó ablakok fából készültek, síküvegezéssel. A nyílászárók megfelelő állapotban vannak, mázolásuk szükséges. Az átadó ablakok lehajthatós megoldása nehézkes, átszerelése szükséges, feltolható szárnyra és fix széles pultfelületre, melyet rm.acél lemezeléssel kell ellátni.

Padlóösszefolyók működnek. A konyhai részen nincs falikút, a konyhatérben lévő kézmosó lecserélendő kombinált kézmosó-kiöntő berendezésre. Az étkező téri kézmosó felszereléshez a kapcsolódó vizesblokk falán át a víz és szennyvíz vezeték kiépíthető. Fűtés régi vaslemez radiátoros, csövezéssel együtt mázolandó.

**Helyiségek és felszereltségük:**

* + **Konyhatér – tálaló**
    - Villanytűzhely, sütővel, 3 lapos
    - Melegentartó pult 2 medencés régi típus, munkaszekrényben
    - Ételmintás és étel hűtő 3 db 160 l-es
    - Személyzeti hűtő 120 l-es
    - Mikro, háztartási méret 6 db
    - Rm.acél munkafelületű, mázolt munkaszekrények, 1 db 135/70/85
    - Műa. munkaasztal 120/75/75,
    - Mázolt acél rakodóasztal és állvány
    - Konyhaszekrények és tároló polcos állványok bútorlapból
    - 6 db fa zsámoly
    - Porcelán kézmosó
  + **Fehér mosogató**
    - 4 db egymedencés rm. acél mosogató 75/75/85
    - Konyhaszekrény alsó elem bútorlapból
  + **Fekete mosogató**
    - 3 db egymedencés rm. acél mosogató 75/75/85
    - Fa tárolóállványzat, 5 polcos, beépített
  + **Tároló**
    - Fa tárolóállványzat, 5 polcos, beépített
  + **Ételátvevő – gazdasági bejárat**
  + **Moslék tároló**
  + **Személyzeti szociális blokk**
  + **Étkezőtér**
    - 8 db fa asztal
    - 35 db fa támlás szék

**Elvégzendő munkák:**

* Mennyezetvakolat és falvakolat javítás 5 m2
* Fal ésmennyezet festés 320 m2
* Élvédők 20 fm
* Csempe burkolat javítás 3 m2
* Csempe burkolat készítés 20 m2
* Csövek, radiátorok mázolása 35 m2
* Ajtók, ablakok mázolása 48 m2
* Átadó ablakok átszerelése 3 db 90\*120
* Átadó ablak pultjainal készítése rm.acélból 3m2
* Kézmosó leszerelése és étkezőbe felszerelése 1 db
* Kombinált kézmosó-kiöntő felszerelése 1 db
* Falon kívüli víz, melegvíz és szennyvíz vezeték kiépítése étkezői kézmosóhoz 1 fm

**Berendezés korszerűsítés, pótlás, javítás:**

* Csepegtető rács felszerelés 4 fm
* Rm.acél zsámoly 3 db
* Folyékony szappan és kéztörlő adagoló 2 db
* Műa. raklap 120/80 3 db