|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ........

Előterjesztve: Művelődési, Kulturális és Szociális Bizottsághoz és a

Pénzügyi és Kerületfejlesztési Bizottsághoz

**ELŐTERJESZTÉS**

**A Képviselő-testület 2013. május 30-ai rendkívüli ülésére**

|  |  |
| --- | --- |
| **Tárgy:** | A Bischitz Johanna Integrált Humán Szolgáltató Központ részvétele a szociális továbbképzési rendszerben |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

2013. február 13-án a Bischitz Johanna Integrált Humán Szolgáltató Központ AL-2856-os lajstromszámmal felnőttképzési intézményi akkreditációt szerzett.

Az intézmény szinte országosan egyedülálló képzési lehetőségeket tud biztosítani a szociális továbbképzések területén, hiszen az intézmény ellátási feladatai és ellátotti csoportjai igen szerteágazóak. A szociális területen történő továbbképzésbe való bekapcsolódást a Humán Szolgáltató alapító okirata is lehetővé teszi, a fenntartót ezzel összefüggésben költségek nem terhelik. A képzésben való részvétel a kerületi ellátás színvonalát hosszú távon javíthatja, valamint erősíti a kerület szociális gondoskodás irányában történő elkötelezettségét is.

A Humán Szolgáltató Alapító Okiratának XIX. pontja szerint:” a költségvetési szerv vállalkozásnak minősülő tevékenységet kizárólag a fenntartó Képviselő-testület jóváhagyása alapján végezhet.”

Kérem a Képviselő-testület jóváhagyását, hogy a Humán Szolgáltató a szociális továbbképzési rendszerbe önerőből vagy pályázati lehetőségeken keresztül bekapcsolódjon.

Kérem továbbá, hogy amennyiben a pályázati lehetőségek kihasználására sor kerül és a Humán Szolgáltató a képzési-továbbképzési rendszerben nyertes pályázatot nyújt be, a Képviselő-testület engedélyezze a kapcsolódó vállalkozási tevékenységet, az alapfeladatok ellátását nem veszélyeztető módon és mértékben.

**Határozati javaslat**

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy hozzájárul a Bischitz Johanna Integrált humán Szolgáltató Központ felnőttképzési tevékenységének megindításához, továbbá az ezzel összefüggő pályázatokon való részvételhez.

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy nyertes pályázat esetén engedélyezi Bischitz Johanna Integrált Humán Szolgáltató Központ számára, hogy a felnőttképzéshez kapcsolódó vállalkozási tevékenységet folytasson, az alapfeladatok ellátását nem veszélyeztető módon és mértékben.

**Felelős:** Vattamány Zsolt polgármester

**Határidő:** azonnal

**Budapest, 2013. május 21.**

Vattamány Zsolt

polgármester