|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám: -

Napirendi pont:

**Előterjesztve:** Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2013. május 30-ei rendkívüli ülésére**

|  |  |
| --- | --- |
| **Tárgy:** | Az Erzsébetvárosi Nevelési Tanácsadó és Egységes Pedagógiai Szakszolgálat átszervezésének jóváhagyása |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A nemzeti köznevelésről szóló 2011. évi CXC. törvény 83.§ (4) bekezdésének h) pontja értelmében a köznevelési intézmények átszervezésekor ki kell kérni a működtető önkormányzat véleményét.

A nemzeti köznevelésről szóló 2011. évi CXC. törvény 94.§ (1) bekezdés h) pontjában foglalt felhatalmazás alapján, és az emberi erőforrások miniszterének 15/2013. (II.26.) számú a pedagógiai szakszolgálati intézmények működéséről szóló EMMI rendelet szerint átszervezésre kerülnek a pedagógiai szakszolgálati intézmények.

Eddig nagy területi egyenlőtlenségek voltak az ellátásban, ezért az egyes megyék mutatóira épülő, ellátási különbségek helyett az egyenlő hozzáférést biztosító országos átlagot figyelembe vevő ellátás kialakítása vált szükségessé.

Az átszervezés előnye, hogy a kialakuló egységes rendszerben a nyilvántartások kezelése is áttekinthetőbb lesz, így a gyermek/tanuló is közvetlenebbül juthat hozzá a szakszolgálati ellátásokhoz.

Budapest Főváros VII. kerület Erzsébetváros Önkormányzata működteti az átszervezésben érintett Erzsébetvárosi Nevelési Tanácsadó és Egységes Pedagógiai Szakszolgálatot**,** (1075 Budapest, Rumbach S. u 10.) amely tankerületi illetékességű intézményként, a **Fővárosi Pedagógiai Szakszolgálat VII. kerületi tagintézménye** lesz.

Az Erzsébetvárosi Nevelési Tanácsadó és Egységes Pedagógiai Szakszolgálatra jelenleg a nevelési tanácsadás, logopédiai ellátás, gyógytestnevelés és iskolapszichológiai feladatok ellátása hárul. Az átszervezés következtében a feladatok köre tovább bővül a gyógypedagógiai tanácsadással, korai fejlesztéssel, fejlesztő neveléssel, szakértői bizottsági tevékenységgel, konduktív pedagógiai ellátással, kiemelten tehetséges gyermekek, tanulók gondozása feladatokkal.

Zádor Péterné igazgató-helyettes, megbízott vezető véleménye szerint az Erzsébetvárosi Nevelési Tanácsadó és Egységes Pedagógiai Szakszolgálat szakembereinek szakmai elhivatottsága is garancia arra, hogy az átszervezést nem érzékelik majd az ellátásukban lévő gyermekek, családok, pedagógusok.

Tisztelt Képviselő-testület!

Fentiek figyelembe vételével a Klebelsberg Intézményfenntartó Központ Budapesti VII. Tankerületének kérésére, miszerint a Képviselő-testület, mint működtető alakítsa ki véleményét az Erzsébetvárosi Nevelési Tanácsadó és Egységes Pedagógiai Szakszolgálat átszervezésével kapcsolatosan, javaslom az átszervezéshez való hozzájárulás megadását.

**Határozati javaslat**

Budapest Főváros VII. kerület Erzsébetváros Önkormányzatának Képviselő-testülete mint az Erzsébetvárosi Nevelési Tanácsadó és Egységes Pedagógiai Szakszolgálat működtetője hozzájárul, hogy a szakszolgálati intézmény a Fővárosi Pedagógiai Szakszolgálat VII. kerületi tagintézményévé váljék

**Felelős:** Vattamány Zsolt polgármester

**Határidő:** azonnal

**Budapest, 2013. május 21.**

Vattamány Zsolt

polgármester