|  |
| --- |
| **Budapest Főváros VII. Kerület Erzsébetváros Önkormányzata**  **Vattamány Zsolt polgármester** |

Iktatószám: -

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2013. május 30-ai rendkívüli ülésére**

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének .../2013. (…) önkormányzati rendelete a Budapest Főváros VII. Kerület Erzsébetváros Önkormányzat fenntartásában vagy működtetésében lévő köznevelési intézményekben alkalmazandó étkezési térítési díjak megállapításának szabályairól |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A nemzeti köznevelésről szóló 2011. évi CXC. törvény 74.§ (1) bekezdése értelmében 2013. január 1-jétől állami fenntartásba kerültek a köznevelési alapfeladatok, vagyis elsősorban az általános, - és középiskolai iskolai nevelés, oktatás és kollégiumi ellátás a nemzetiségekre vonatkozóan is.

A felsorolt feladatokat ellátó intézményhálózatot a 2012. évi CLXXXVIII. törvény alapján - a Klebelsberg Intézményfenntartó Központ szakmai irányítása alá vonták. Esetükben az Önkormányzat működtetői feladatokat lát el, míg az óvodák tekintetében továbbra is fenntartóként irányít.

A törvényi változások eredményeként szükség van mind a rendelet címének módosítására, mind a belső tartalom aktualizálására, annak érdekében, hogy a helyi szabályozás összhangba kerüljön a magasabb szintű jogszabályokkal.

A tábori térítési díjakról szóló részben nemcsak a korábbi térítési díjak frissítése történik meg, hanem kiegészül a rendelet a felújított Balatonmáriafürdői üdülőről szóló résszel is.

**Hatásvizsgálat**

A Budapest Főváros VII. Kerület Erzsébetváros Önkormányzata Képviselő-testületnek önkormányzati rendelete a Budapest Főváros VII. Kerület Erzsébetváros Önkormányzat fenntartásában és működtetésében lévő köznevelési intézményekben alkalmazandó étkezési térítési díjak megállapításának szabályairól

szóló önkormányzati rendelet várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

1. **A jogszabály társadalmi, gazdasági, költségvetési hatásai**

Az új rendelet megalkotásával Erzsébetváros önkormányzata arra törekszik, hogy a térítési díj számításánál továbbra is figyelembe vegye a lehetséges kedvezményeket, ezzel is segítve a nehéz gazdasági helyzetben gyermeket nevelő családokat. A tervezet költségvetési többletforrást nem igényel.

**2. A jogszabály környezeti és egészségügyi következményei**

A rendelet-tervezetnek környezeti következménye nincs, egészségügyi következménye lehet: a rászorultsági alapon étkezési térítési díj kedvezményben részesülő családokban a gyermekek fejlődését segíti a napi 3 étkezés és a táborozási lehetőség igénybevétele.

1. **A jogszabály adminisztratív terheket befolyásoló hatásai**

A jogszabály adminisztratív terhet nem keletkeztet.

1. **A jogszabály megalkotásának szükségessége, a jogalkotás elmaradásának várható következményei**

Jelenlegi formájában nem tükrözi a törvényi változásokat. Annak érdekében, hogy a helyi rendelet és a magasabb szintű jogszabályok összhangja megvalósuljon, szükség van a régi rendelet hatályon kívül helyezésére, és az előterjesztés tárgyát képező új rendelet megalkotására (elfogadására?). A kedvezmények rendszerének igénybevételéhez, az intézményvezető döntéséhez szükséges pontosan tudni a díj csökkentésének kiszámítását és mértékét.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet-tervezet elfogadása, az új rendelet alkalmazása a jelenlegi szabályozáshoz képest többlet személyi, szervezeti és tárgyi feltételt nem igényel.

Tisztelt Képviselőtestület!

Javaslom a törvényi változások miatt aBudapest Főváros VII. kerület Erzsébetváros Önkormányzat fenntartásában működő nevelési és nevelési-oktatási intézményekben alkalmazandó étkezési térítési díjainak megállapításának szabályairól szóló önkormányzati rendelet helyett a jelen előterjesztés tárgyát képező új rendelet – tervezet elfogadását.

**Budapest, 2013. május 22**

Vattamány Zsolt

polgármester

**Budapest Főváros VII. Kerület Erzsébetváros Önkormányzata Képviselő-testületének .../2013. (…) önkormányzati rendelete**

**a Budapest Főváros VII. Kerület Erzsébetváros Önkormányzat fenntartásában vagy működtetésében lévő köznevelési intézményekben alkalmazandó étkezési térítési díjak megállapításának szabályairól**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában és a (2) bekezdésben kapott felhatalmazás alapján, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 151.§-ának végrehajtására a következőket rendeli el:

***1. A rendelet célja és hatálya***

**1. §** (1) A rendelet célja, hogy egységesen szabályozza a gyermekek védelméről és gyámügyi igazgatásról szóló 1997. évi XXXI. törvény 151. § (5) bekezdésben meghatározott normatív kedvezményben nem részesülő gyermekek napközbeni ellátása keretében biztosított étkezés igénybevételének kedvezményeit.

(2) A rendelet hatálya kiterjed a Budapest Főváros VII. kerület Erzsébetváros Önkormányzata fenntartásában vagy működtetésében lévő

*a)* óvodai ellátásra;

*b)* általános iskolai napközi otthoni ellátásra;

*c)* általános és középiskolai menzai ellátására;

*d)* napközis és nyári szünidei táborra.

(3) A rendelet személyi hatálya az (1) bekezdésben felsorolt szolgáltatásokat igénybe vevőkre terjed ki.

***2. Nyári szünidei tábor térítési díja***

**2. §** (1) Az Önkormányzat gyermek és ifjúsági tábort működtet Balatonmáriafürdőn és a szlovákiai Ruzinán.

(2) A gyermek és ifjúsági táborok térítési díját a mindenkori költségvetési rendelet alapján a Képviselő-testülethatározza meg.

***3. Az intézményi étkezési díj számításának alapja***

**3. §** Az intézményi étkezési térítési díj számításának alapja az élelmezési nyersanyagköltség általános forgalmi adóval növelt költségének egy ellátottra jutó napi összege.

***4. Étkezési térítési díj csökkentésének esetei, kiszámítása és mértéke***

**4. §** (1) Rászorultsági alapon étkezési térítési díj kedvezményben részesíthető a gyermek, tanuló a Gyvt. 19-20.§-a és a Budapest Főváros VII. Kerület Erzsébetváros Önkormányzata Képviselő-testületének a pénzbeli, természetbeni, valamint személyes gondoskodást nyújtó gyermekjóléti ellátásokról szóló 17/2013. (IV. 29.) önkormányzati rendelet 11. §-a által megállapított esetekben.

(2) Az egy főre jutó jövedelem kiszámításánál a Gyvt 19. § és 131. § rendelkezéseit kell alkalmazni.

(3) Az étkeztetésben részesülőkről az intézmény köteles a pénzügyi előírásoknak megfelelő nyilvántartást vezetni.

## *5. Záró rendelkezések*

**5. §** (1) E rendelet 2013. június 10. napján lép hatályba, mely naptól rendelkezéseit alkalmazni kell.

1. E rendelet hatálybalépésével egyidejűleg hatályát veszti a Budapest Főváros VII. kerület Erzsébetváros Önkormányzat fenntartásában működő nevelési és nevelési-oktatási intézményekben alkalmazandó étkezési térítési díjainak megállapításának szabályairól szóló 27/2006. (VII.31.) önkormányzati rendelet.

|  |  |
| --- | --- |
| *dr. Gotthard Gábor* jegyző | *Vattamány Zsolt* polgármester |

|  |
| --- |
|  |

**Általános indokolás**

Az új rendelet megalkotásával Erzsébetváros önkormányzata arra törekszik, hogy a térítési díj számításánál továbbra is figyelembe vegye a gyermekek védelméről és a gyámügyi igazgatásról szóló 1997. évi XXXI. törvényben és a pénzbeli, természetbeni, valamint személyes gondoskodást nyújtó gyermekjóléti ellátásokról szóló 17/2013.(IV.29.) önkormányzati rendeletben meghatározott kedvezményeket, ezzel is segítve a nehéz gazdasági helyzetben gyermeket nevelő családokat. Az új egységes szerkezetű rendelet mind az igénybevevők, mind az intézmények által könnyen áttekinthető, használható.

**Részletes indokolás**

**1.§**

A rendelet céljáról és személyi hatályáról rendelkezik.

**2.§**

Az önkormányzat által fenntartott nyári táborok térítési díjait tartalmazza, melyeket képviselő-testületi határozat rögzít, de a rendeletbe foglalással mindenki számára megismerhetővé válik.

**3.§**

A térítési díjak számításának elveit tartalmazza, melyet törvény rögzít.

**4.§**

A kedvezményes étkezési díjak kiszámításának szabályait tartalmazza melyet törvény, illetve önkormányzati rendelet szabályoz.

**5.§**

A rendelet hatálybelépésének időpontjáról rendelkezik.