**15.08.03.**

**Király Klub tálalókonyhája**

**Budapest, VII. ker. Király utca 97.**

**Főbb tájékoztató adatok:**

* Összes konyhai terület: 54 m2
* Összes étkezői terület: 50 m2
* Belmagasság átl. 4,6 m
* Ebéd 70
* Ételbiztosítás: étkezőben és elvitelre
* Konyhai dolgozói létszám jelenleg: 2 fő

**Az egység általános leírása:**

A klub egység egy lakóépület földszintjén kialakított, utca felöli bejárattal. Az épület belsőudvaros kialakítású, hagyományos falazott, magastetős, több szintes, régi, karbantartott.

A tálalókonyha három főhelyiségből áll – tálalótér, fehér mosogató tér és fekete mosogató helyiség -, valamint mosléktárolóból, belső közlekedőből, takarítószer tároló és személyzeti szociális blokkból. A konyha terület a szélfogóból nyíló étkezőn át közelíthető meg. Az étkezőhöz a konyhaegység a belső folyosójára vezető falnyílással, valamint átadó ablakokkal a tálalótérben és a fehér mosogatótérben kapcsolódik.

Az intézmény ebédet biztosít idősek, szociálisan rászorulók részére helyben fogyasztással illetve elvitelre. Az étkezőben önkiszolgáló étkezés történik. Az elvitt ételt a klub bejárati szélfogójába nyíló átadó ablakon át adják ki.

Az étel ideszállítás központi főzőkonyhájáról történik, szállítókocsival. Az ételszállítás hűtött, vákuum védőgázasan adagokra csomagolt műa. tálcás kiszerelésben történik. A szállító edényzet eldobható, egyszeri használatos. Az ételfogyasztás a szállítóedényzetben történik, hagyományos tányérba átrakása a szállítói utasítás értelmében tilos. Az étel átmelegítése tálalás előtt mikroban, zárt csomagolással történik. Az ételkezelés jellege miatt a konyhai edényzet használatára nincs szükség, az étkezéshez evőeszközök és poharak, tálca használat van, melyeknek mosása a fehér mosogatóban történik. Az étel beszállítás az utca felőli főbejáraton, szélfogón és étkezőn át kézi úton történik a szállítókocsitól. Ugyanez az útvonal áll rendelkezésre a moslék kiszállításnál. A moslék átmeneti tárolása a mosogatótér melletti helyiségben megoldott, napi szállítás van, közvetlen az ebédeltetést követően. Kommunális hulladék tárolás udvaron konténerben.

A jelenlegi vákuum-védőgázos adagos ételszállítás helyet elvárt, hogy a hagyományos badellás ételkiszállítás történjen a továbbiakban.

A konyha egység nemrég felújított. Berendezésében jó, új rm.acél bútorzattal, gépesítettsége az ételszállítás jellegéhez igazodó, kiegészítve egy elektromos kistűzhellyel. Edényzet, eszközök tároláshoz polcos rm.acél állványok biztosítottak. A szükséges hűtők ételmintához és csomagolt étel tároláshoz elegendők, a hűtő nem megfelelően záródik, cserélendő.

Hagyományos badellás ételkiszállításra való visszatérés esetén melegentartó pult, valamint az étel esetleges átmelegítéséhez egy háztartási villanytűzhely beállítása szükséges, továbbá műa. raklapok a szállítóedényzet tárolásához, valamint az elvitelhez műa. ételhordó eszközök kellenek. Ebben az esetben nincs szükség ekkora kapacitású hűtőre sem, így kisebbre cserélhető.

A fehér mosogatóban hárommedencés mosogató biztosított. A konyhai edényzet mosáshoz fekete mosogató helyiség biztosított.

Az étkező klubhelyiségként is funkcionál. Berendezése megfelelő.

Az étkezőben greslap padlóburkolat van, jó állapotú. A fal és mennyezet festett.

A konyhaegység helyiségei padlóburkolata új csúszásmentes greslap. A helyiségek falburkolata 2,10 m magasságig csempe, jó állapotú, felette festett fal és mennyezet. A közlekedőben csak festett falak vannak. Az étkező felöli átjáró szűk, festett fala erősen lekopott, levert, ajtómagasságig csempézése szükséges.

Homlokzati nyílászárók műa. hőszigetelt üvegezéssel. A belső ajtók új műa. borításúak. Az átadó ablakok fából készültek, síküvegezéssel, alsó pultjuk rm.acél lemezelt, mázolandók. A nyílászárók jó állapotban vannak.

Padlóösszefolyók, szerelvények újak, működnek. Fűtés lemezradiátoros, csövezése mázolandó. A konyhaterekben szellőzőrendszer van kiépítve, új, megfelelően működik

**Helyiségek és felszereltségük:**

* + **Konyhatér – tálaló**
    - Kétlapos asztali villanytűzhely
    - Ételmintás és étel hűtő 500 l-es
    - Személyzeti hűtő 120 l-es
    - Mikro, háztartási méret 2 db
    - Rm.acél munkaasztalok
    - Rm.acél tárolóállványok, 5 polcos
    - Acél vázas kisasztal és támlás székek, részben műbőr
    - Porcelán kézmosó + folyékony szappan és papírtörlő adagoló
  + **Fehér mosogató**
    - Hárommedencés rm. acél mosogató 140/60/85
    - Fali csepegtetőrács-polc
    - Konyhaszekrény bútorlapból
    - Kombinált kézmosó-kiöntő + folyékony szappan és papírtörlő adagoló
  + **Fekete mosogató**
    - Kétmedencés rm. acél mosogató csepptálcával 180/60/85
    - Rm.acél tárolóállvány, 5 polcos
    - Rm.acél kézmosó
  + **Moslék tároló**
  + **Személyzeti öltöző és szociális blokk**
  + **Belső közlekedő**
  + **Étkezőtér**
    - 8 db fa asztal
    - 32 db fa támlás szék
    - 2 db porcelán kézmosó

**Elvégzendő munkák:**

* Fal ésmennyezet festés 305 m2
* Élvédők 8 fm
* Csempe burkolat készítés 2,5 m2
* Csövek mázolása 7 m2
* Átadó ablakok mázolása 6 m2

**Berendezés korszerűsítés, pótlás, javítás:**

* 500 l-es hűtő cseréje (hagyományos ételszállításhoz csak 120 l-es kell)
* 2 db folyékony szappan és papírtörlő adagoló étkezőtérbe és fekete mosogatóba
* Melegentartó pult 2 GN 1/1 (feles edényzettel)
* Műa. raklap 120/80 2 db