**15.08.08.**

**Erzsébetvárosi Kéttannyelvű Általános Iskola, Szakiskola és Szakközépiskola tálalókonyhája**

**Budapest, VII. ker. Kertész utca 30.**

**Főbb tájékoztató adatok:**

* Összes konyhai terület: 76 m2
* Összes étkezői terület: 135 m2
  + Diák étkező 90 m2
  + Tanári étkező 20 m2
  + Közlekedő és mosdó 25 m2
* Belmagasság átl. 3,80 m
* Ebéd 200
* Reggeli, uzsonna 150
* Ételbiztosítás: étkezőben
* Konyhai dolgozói létszám jelenleg: 3 fő

**Az egység általános leírása:**

A tálalókonyha az iskolai épületben, az alagsorban kialakított. Az épület hagyományos falazott, magastetős, több szintes, régi, jól karbantartott.

A tálalókonyha három főhelyiségből – tálalótérből, konyhatérből és mosogatótérből -, valamint mosléktároló, kukatároló, belső közlekedő, kéziraktár, badella mosó, és öltözőblokki helyiségekből áll.

Az iskolában napi háromszori étkezést kell biztosítani. A reggeli és ebéd az étkezőkben, az uzsonna a tantermekben kerül elfogyasztásra. A tantermekhez az ebédeltetést követő időszakban műanyag tároló dobozokba adagoltan kerül az étel. Az étkezőben önkiszolgáló étkezés történik, átadó ablakon keresztül kiadott étel, valamint beadott szennyesedény.

Az étel ideszállítás központi főzőkonyhájáról történik, szállítókocsival. Az ételszállítás melegentartó rm.acél badellákban és műa. szállítóládákban történik. A szállító edényzetet a badella mosogatóban tisztítják, átmeneti tárolása beszállítás után a konyhában történik, elszállítás előtt a belső közlekedőben. Az étel beszállítás a konyhatérbe a közvetlen utcai ajtón át történik, kézi úton, a szintkülönbség 12 lépcső lefelé. Ugyancsak ez az útvonal áll rendelkezésre a moslék és hulladék kiszállításnál. A hulladéktárolás az utcaszinten az utcai bejárat melletti helyiségben, a mosléktároló ez alatt az alagsorban. A moslék átmeneti tárolása önálló helyiségben megoldott, napi szállítás van, közvetlen az ebédeltetést követően.

A tálaláshoz melegentartó pultok, az étel esetleges átmelegítéséhez két rekeszes ipari sütő, háztartási villanytűzhely és mikro biztosítottak.

A tálaló konyhában van kialakítva a fekete mosogatás.

A fehér mosogatóban 2 db kétmedencés mosogató biztosított.

A berendezések általánosságban megfelelőek, nagy részük rm.acélból, de van fa bútorzat is, melyek cseréje indokolt. A teli badellák tárolásához fa rakodólap van, cserélendő műa. raklapra. A fa asztalok rm.acél munkaasztalra cserélendők. A szükséges hűtők, egyéb tároló területek biztosítottak, a konyhai hűtő cserére szorul. A badella mosóba beállított mosógépnek a szomszédos wc előtti előtérben kell kialakítani csatlakozást a falon keresztül badella mosó helyiség kézmosójáról (víz, szennyvíz). A mosógép rossz, cserélendő. A badella mosogatóhoz csepegtető polcos tároló állvány szükséges, melyen elszállításig a szállítóedényzet tárolása is megoldható. A tiszta szállítóedényzet további átmeneti tárolásához a konyhatérbe tárolóállvány állítandó. A konyhai zsúrkocsi cserélendő rm.acélra.

A diákok étkezője felé a konyha és mosogató tereknél üvegezett fa falazat van kialakítva, átadó ablakokkal és ajtóval. A tanári étkező előtti közlekedő tér felé átadó ablaknyílások vannak kialakítva az ételkiadás és szennyesedény beadáshoz.

Az étkezők két önálló helyiségben vannak kialakítva, tanári étkező felé mosdókkal felszerelt közlekedő és részben étkezéshez is használt közlekedő terület van, mely felől falnyílásokkal szeparált a tanári étkező, kisebb szintkülönbség miatt három fellépés van kialakítva. Az étkezőkben fa asztalok, acél vázas fa ülőkés székek vannak. A tálaláshoz a diák étkezőben fa asztalok vannak pohár, tálca és evőeszköztartóként. A berendezések megfelelőek.

A tálalókonyhai és étkezői területek nemrég felújításra kerültek. A padlóburkolatok csúszásmentes greslap, jó állapotban. A diák étkezőben, a tanári étkezőben és az előtte lévő közlekedőben 1,40 m-ig olaj mázolt lábazati falfelület van, ill. a tálaló felöli oldalon és vizes berendezés körül 1,50 m-ig csempézés, felette festett fal és mennyezet. A mázolt felület kényes, könnyen leverődik, a tanári étkezőben a régi fal szigeteletlensége miatti nedvesedés hatására nagyobb felületekben leválik. Így a mázolt felületre a károsodott részek kijavítását követően csempézést kell készíteni. Az újonnan csempézendő homlokzati falszakaszok alatt kent szigetelés javasolt (étkezők falazatánál)

A konyha és mosogatóterekben a falon 2,10 m magasságig csempeburkolat van, jó állapotban, felette és a mennyezeten fehér festés, jó állapotban. Az öltözőblokk nem vizes helyiségeiben, a badella mosóban félig és a közlekedőkben olajmázolt lábazati falburkolat van. A közlekedőkben és a badella mosó másik felén a csempézés indokolt.

Homlokzati nyílászárók műa. ablakok hőszigetelt üvegezéssel. A belső ajtók fából, átadó ablakos üvegezett fal fa tokos, síküvegezett. A nyílászárók jó állapotban vannak, mázolandók.

A szaniterek, szerelvények, padlóösszefolyók megfelelően működnek, felújítottak ill. újak. Fűtés lemezradiátoros, csövezése mázolt.

**Helyiségek és felszereltségük:**

* + **Tálalótér**
    - Melegentartó pultok:
      * 1 db 4\* GN 1/1 mélymedencés, vízfürdős
    - Tálaló- és munkaasztal rm.acél
    - Rm.acél polcos tároló állványok
    - Acél vázas támlás szék fa ülőkével
  + **Konyhatér**
    - Ipari statikus sütő, kétrekeszes
    - Villanytűzhely, kerámia lapos, sütővel
    - 1 db kétmedencés rm. acél mosogató 120/60/85
    - Hűtő 120 l-es
    - Mikro, háztartási méret
    - Munkaszekrény rm.acél
    - Munkaasztalok rm.acél
    - Rm.acél fali polc
    - 2 db porcelán kézmosó + folyékonyszappan és papírtörlő adagoló
    - Falikút
    - Fa asztal 75/75/75
    - Fa íróasztal tálaláshoz 90/60/70
    - Acél vázas támlás székek, fa ülőkével
    - Fa rakodólap 200\*90
  + **Fehér mosogató és szennyedény átvevő tér**
    - 1 db kétmedencés rm. acél mosogató 120/65/85
    - 1 db kétmedencés rm. acél mosogató 120/60/85
    - Rm.acél fali polc
    - Rm.acél munkaasztal, mosléklyukkal
    - Fa munkaasztal 75/75/75
    - Rm.acél tároló állvány 5 műa. csepegtetőpolccal
    - Zsúrkocsi
    - Porcelán kézmosó + folyékonyszappan és papírtörlő adagoló
  + **Badella mosogató**
    - 1 db kétmedencés rm. acél mosogató 120/65/85
    - Porcelán kézmosó + folyékonyszappan és papírtörlő adagoló
    - Mosógép
  + **Kéziraktár**
    - Tároló állvány, polcos, fából
  + **Moslék tároló**
  + **Hulladéktároló**
  + **Öltöző és szociálisblokk**
  + **Közlekedő**
  + **Étkezőtér diák**
    - 16 db fa vázas bútorlapos asztal
    - 64 db szék, acél vázas, fa ülőkés támlás szék
    - 4 db fa asztal tálalóként
    - Falikút
  + **Étkezőtér tanári közlekedőtérrel**
    - 10 db fa vázas bútorlapos asztal
    - 20 db szék, acél vázas, fa ülőkés támlás szék
    - Mikro
  + **Mosdós közlekedőtér**
    - 5 db porcelán kézmosó + folyékonyszappan és papírtörlő adagoló
    - Falikút

**Elvégzendő munkák:**

* Tisztasági festés fal ésmennyezet 530 m2
* Vakolatjavítás felázásoknál 4 m2
* Kent szigetelés 30 m2
* Csempeburkolat készítés élvédőzéssel 130 m2
* Nyílászárók mázolása 68 m2
* Víz és szennyvíz csatlakozás kiépítése mosógépek, falon keresztül

**Berendezés korszerűsítés, pótlás:**

* Hűtő 120 l-es
* Háztartási mosógép
* Rm.acél munkaasztal 3 db 90/60/85
* Rm.acél zsámoly 2 db 45/45/45
* 2 db műa. rakodólap 120/80
* Csepegtető 4-5 polcos tároló állvány 1 db 90/60/200
* Tároló állvány 4-5 polcos 1 db 90/60/200