**15.08.09.**

**Erzsébetvárosi Kéttannyelvű Általános Iskola, Szakiskola és Szakközépiskola tagintézmény tálalókonyhája**

**Budapest, VII. ker. Dob utca 85.**

**Főbb tájékoztató adatok:**

* Összes konyhai terület: 67 m2
* Összes étkezői terület: 117 m2
  + Diák étkező 102 m2
  + Tanári étkező 15 m2
* Belmagasság átl. 3,80 m
* Ebéd 220
* Reggeli, uzsonna 150
* Ételbiztosítás: étkezőben
* Konyhai dolgozói létszám jelenleg: 2 fő

**Az egység általános leírása:**

A tálalókonyha az iskolai épületben, a magas földszinten kialakított. Az épület hagyományos falazott, magastetős, több szintes, régi, jól karbantartott.

A tálalókonyha két főhelyiségből – konyhatérből és mosogatótérből -, valamint mosléktároló, belső közlekedő, badella mosó, öltöző és wc-blokki helyiségekből áll. A tálaló terület az étkezőtérben van kialakítva.

Az iskolában napi háromszori étkezést kell biztosítani. A reggeli és ebéd az étkezőkben, az uzsonna a tantermekben kerül elfogyasztásra. A tantermekhez az ebédeltetést követő időszakban műanyag tároló dobozokba adagoltan kerül az étel. Az étkezőben önkiszolgáló étkezés történik, tálalópultnál kiadott étel, valamint átadó ablanyílásokon beadott szennyesedény.

Az étel ideszállítás központi főzőkonyhájáról történik, szállítókocsival. Az ételszállítás melegentartó rm.acél badellákban és műa. szállítóládákban történik. A szállító edényzetet a badella mosogatóban tisztítják, átmeneti tárolása beszállítás után a konyhában történik, elszállítás előtt a belső közlekedőben. Az étel beszállítás a konyhatérbe az intézmény főbejáratán és belső folyosóin át, részben kézi, részben kézikocsis úton történik, a szintkülönbség 12 lépcső az utcai bejáratnál felfelé, majd az étkezőtől a konyhatérig 4 lépcső felfelé. Ugyancsak ez az útvonal áll rendelkezésre a moslék és hulladék kiszállításnál. A mosléktároló a konyhai belső közlekedő mellett az udvari részről közelíthető meg, külső tároló. A moslék átmeneti tárolása önálló helyiségben megoldott, napi szállítás van, közvetlen az ebédeltetést követően.

A tálaláshoz melegentartó pult, az étel esetleges átmelegítéséhez három rekeszes ipari gázsütő, gázzsámoly biztosítottak.

A badella mosóban van biztosítva a fekete mosogatás.

A fehér mosogatóban hárommedencés mosogató biztosított.

Az étkező és a konyhaterek között közel 75 cm magas szintkülönbség van. Emiatt a tálalópultot az alacsonyabb étkezőtérbe helyezték el. A fehér mosogató átadónyílása – annak ellenére, hogy a mosogató térben alacsonyra, 65 cm-es parapetre tették – még mindig túl magas a diákok nagy részének, de a mosogató személyzetnek is. Az átadó 1,40 m-es parapetmagassága miatt az étkezőtér felöl egy dobogót építettek, majd ezt még egy szerelt fellépővel egészítették ki, és így 1,10 m-es megoldást értek el. A kialakított dobogós megoldás balesetveszélyes, elsősorban az alsótagozatosoknak még mindig magas, és az egyidőben nagy tömeg áramlása miatt. A tanári étkező a konyhatérrel egy szintmagasságban van, de a helyiség továbbra is lépcsőn át közelíthető meg, és szük terület van az itteni szennyesedény beadáshoz. A megoldást az étkezői területre áthelyezett mosogatótér adja. Az adott leválasztani szükséges terület 3 m\*1,5 m, melyet a főfalban lévő átjáró nyílás rovására még növelni lehet 2 m szélességig. A kialakításnak YTONG parapetfalat csempézve, felette szerelt falazatot több pultos átadó ablak kialakítással, a tálalótér felé ajtónyílással javasolunk. A falazat teljes magasságát 3 m-ig javasoljuk, a mennyezet felé továbbvezetett tartószerkezeti rögzítéssel. A mosogatómedencét a konyha felöli falra fel lehet szerelni, itt a falikút miatt víz és szennyvíz csatlakozás már kiépített, a melegvíz vezetéket a mögötte lévő mosogató felől át lehet vezetni. A falikút helyett kézmosó szerelendő fel és a falikutat az étkezői csapok mellé kell felszerelni.

Az udvar felől megközelíthető mosléktároló helyiséghez a közlekedőből egy ajtónyílás vágásával, ajtó beépítésével a moslék elhelyezés megfelelőbbé válik. A jelenlegi külső ajtó rossz, deformálódott, javítandó.

A konyhai berendezések általánosságban megfelelőek. A teli badellák tárolásához fa rakodólap van, cserélendő műa. raklapra. A fa asztalok rm.acél munkaasztalra cserélendők. A konyhai lemezelt fa asztal alsó részét mázolni kell. A felszabaduló mosogató helyiségben a konyhai edényzet mosását meg lehet oldani, ide a fa asztalok helyett csepegtetőpolcos állványzat helyezendő. A szükséges hűtők, egyéb tároló területek biztosítottak. A fa zsámolyokat részben rm.acélra kell cserélni. A kialakítandó fehér mosogatóba háromrészes rm.acél mosogatómedencét, kézmosót és csepegtetőpolcos tároló állványt kell elhelyezni.

Az étkezők két önálló helyiségben vannak kialakítva, tanári étkező egy szintkülönbséggel kialakított önáló helyiségben falnyílással. A diák étkezőrész bejárata mellett mosdók vannak felszerelve. Az étkezőkben fa asztalok, acél vázas fa ülőkés székek vannak. Három kézmosó van felszerelve a diák étkezőben. A berendezések megfelelőek.

A diák étkezőben greslap, a tanári étkezőben és a konyhai terekben mázas kerámia lapburkolat van, jó állapotban. A diák étkezőben 1,80 m-ig, a tanári étkezőben 1,50 m-ig, a konyhai terekben ajtómagasságig csempézés, felette festett fal és mennyezet. A burkolatok és festések jó állapotban vannak. Élvédőzés hiánya miatt csempejavítás kismértékben szükséges, valamint élvédőzés. A mosléktároló fal és padlóburkolata rossz, cserélendő.

Homlokzati nyílászárók fa kapcsolt gerébtokos ablakok, ajtók síküvegezéssel. A belső ajtók fából, átadó ablaknyílás fa tokos. A nyílászárók jó állapotban vannak, mázolandók.

A szaniterek, szerelvények, padlóösszefolyók megfelelően működnek, felújítottak ill. újak. Fűtés régi vaslemez radiátoros, csövezéssel együtt mázolandó.

**Helyiségek és felszereltségük:**

* + **Tálalótér**
    - Melegentartó pultok:
      * 1 db 5\* GN 1/1 mélymedencés, vízfürdős
    - Tálaló- és munkaasztalok, szekrény rm.acél
  + **Konyhatér**
    - Ipari gázsütő, háromrekeszes
    - Gázzsámoly
    - 1 db kétmedencés rm. acél mosogató 90/50/40 acél tartóra szerelt
    - Rm.acél polcos tároló állvány
    - Munkaasztal fa, rm.acél lemezelt
    - Rm.acél fali polcok
    - Porcelán kézmosó + folyékonyszappan és papírtörlő adagoló
    - Fa asztal 75/75/75
    - Fa támlás székek, fa zsámolyok 4 db
    - Fa rakodólap 150\*60\*20
  + **Fehér mosogató** 
    - 1 db hárommedencés rm. acél mosogató 180/60/85
    - Fa munkaasztalok 2 db 200/70/75, 1 db 150/75/75
    - Fa tárolópad 90/40/50
    - Acél vázas támlás székek
  + **Badella mosogató**
    - 1 db hárommedencés rm. acél mosogató 165/70/85
    - Mosógép
    - Hűtő 180 l-es
    - Salgó tároló állvány 5 polcos
  + **Közlekedő**
    - Tároló szekrény polcos, rm.acél
  + **Moslék tároló**
  + **Öltöző és szociálisblokk**
  + **Étkezőtér diák**
    - 7 db nagyméretű acél vázas fa asztal
    - 7 db fa asztal
    - 73 db szék, acél vázas, fa ülőkés támlás szék
    - 4 db fa asztal tálalóként
    - Falikút
    - Szerelt dobogók
    - Rm.acél munkaasztalok tálaláshoz 3 db
  + **Étkezőtér tanári** 
    - 1 db nagyméretű acél vázas fa asztal
    - 1 db fa asztal
    - 6 db szék, acél vázas, fa ülőkés támlás szék
    - Mikro

**Elvégzendő munkák:**

* Tisztasági festés fal ésmennyezet 405 m2
* Fa dobogók elbontása 3 m2
* Élvédők 50 fm
* Vakolatjavítás faláttörésnél 1 m2
* Padlóburkolat csere 2 m2
* Csempeburkolat javítás 5 m2
* Csempeburkolat készítés élvédőzéssel 23 m2
* Új falazat készítése YTONG-ból 4,5 m2
* Szerelt falazat készítése 10 m2
* Új nyílászáró beépítése 75/210
* Nyílászárók mázolása 80 m2
* Csövek és radiátorok mázolása 35 m2
* Víz, melegvíz és szennyvíz csatlakozás kiépítése mosogató medencékhez és falikút új helyéhez 4,50 fm
* Elektromos szerelés
* Mosogatómedence és kézmosó felszerelése
* Falikút le és felszerelése új helyre
* Csapcsere wc-nél

**Berendezés korszerűsítés, pótlás:**

* Rm.acél munkaasztal 2 db 90/60/85
* Rm.acél zsámoly 3 db 45/45/45
* 2 db műa. rakodólap 120/80
* Csepegtető 4-5 polcos tároló állvány 2 db 90/60/200