|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ........

Előterjesztve: Művelődési, Kulturális és Szociális Bizottsághoz és a

Pénzügyi és Kerületfejlesztési Bizottsághoz

**ELŐTERJESZTÉS**

**A Képviselő-testület 2013. május 30-ai rendkívüli ülésére**

|  |  |
| --- | --- |
| **Tárgy:** | Közbeszerzési eljárás közétkeztetés 5 éves biztosítására |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozatok elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzata kötelező önkormányzati feladatai körében gondoskodik a szociális étkeztetés megszervezéséről (a szociális igazgatásról és a szociális ellátásokról szóló 1993. évi III. törvény a 86.§ (1) bekezdése alapján). Ezt a feladatot a Bischitz Johanna Integrált Humán Szolgáltató Központon keresztül valósítja meg. A Képviselő-testület döntése alapján a köznevelési és közoktatási intézmények (kerületi óvodák és iskolák) működéséhez kapcsolódó gyermekétkeztetési feladatokat is a Humán Szolgáltató látja el.

Az étkeztetés minden esetben közbeszerzés keretében kiválasztott cégektől vásárolt élelmezés formában valósul meg, tekintettel arra, hogy az intézmények főzőkonyhával nem rendelkeznek. A tálalókonyhákat az iskolák és a szociális étkeztetés tekintetében a Humán Szolgáltató, az óvodák tekintetében az egyes intézmények üzemeltetik, a konyhai feladatokat (beleértve a konyhák tisztán tartását is) a Humán Szolgáltató, valamint az óvodák közalkalmazotti jogviszonyban álló munkatársai látják el. (Az óvodák tekintetében azonban a gazdálkodási feladatok a Humán Szolgáltatóhoz vannak telepítve.) 2013-ban sor került a Humán Szolgáltató üzemeltetésében lévő konyhák műszaki-technikai felmérésére is, ennek eredményeiből kitűnik, hogy a Madách Imre Gimnázium konyhája kivételével valamennyi konyha (9 konyha) sürgős és nagyobb volumenű felújításra szorul.

A vásárolt élelmezésre vonatkozó közbeszerzési szerződések lejárati ideje 2013-ban megkezdődik (Humán Szolgáltató: 2013. május 31., iskolák: 2013. augusztus 31.; óvodák: 2015. augusztus 31.).

Tekintettel arra, hogy valamennyi étkeztetési feladat ellátása a Humán Szolgáltató hatáskörébe tartozik, így technikailag és pénzügyi szempontból is racionalizálhatóak a hivatkozott beszerzések. Ennek megfelelően a következő közbeszerzési pályázat során valamennyi intézmény esetében egy pályázatban történő beszerzés meghirdetésére kerülne sor.

Jelenlegi költségek: 2013-ban a vásárolt élelmezés költsége összesen 294.716.000 forint. Ebből az óvodai étkezésre (az óvodák költségvetésében megjelenítve) 84.369.000 forint, az iskoláknak 88.911.000 forint, a szociális közétkeztetésre pedig 121.436.000 forint jut (a két utóbbi költségelemet a Humán Szolgáltató költségvetése tartalmazza).

A konyhák felmérésének eredményei alapján azok becsült felújítási költsége 33.769.300 forint. A felmérésről készült összefoglaló, mely alapján az előzetes kalkuláció készült az előterjesztés mellékletében található.

A kiadásokat évekre lebontva az alábbi táblázat tartalmazza:

|  |  |  |
| --- | --- | --- |
| Év | Vásárolt élelmezés (eFt) | Konyhák felújítása (Ft) |
| 2013 (arányosan – októbertől számítva) | 52 586 | 5.334.000 (arányosan – októbertől számítva) |
| 2014 | 210 347 | 7.108.825 |
| 2015 | 238 470 | 7.108.825 |
| 2016 | 294 716 | 7.108.825 |
| 2017 | 294 716 | 7.108.825 |
| 2018 | 221 037 | - |

A Képviselő-testület jóváhagyása esetén az önálló közbeszerzési és beszerzési szabályzattal rendelkező Humán Szolgáltató a következő paraméterekkel írná ki a közbeszerzési pályázatot:

* Az eljárás nyertese mindhárom részterület vásárolt élelmezését képes biztosítani, a folyamatos minőségbiztosítás mellett.
* A szociális étkeztetés estén lebonyolítja a házhozszállítást.
* A gyermekétkeztetés esetében a korszerű étkezési előírásokra és mintamenza program ajánlásaira is figyelemmel állítja össze ételkínálatát.
* Teljes körűen átveszi a jelenleg a Humán Szolgáltatóhoz tartozó konyhák (iskolai és szociális étkeztetést biztosító konyhák, összesen 10 darab) üzemeltetését.
* A konyhai feladatokat ellátó közalkalmazottakat a közalkalmazottak jogállásáról szóló 1992. évi XXXIII. törvény előírásainak betartása mellett továbbfoglalkoztatja. A továbbfoglalkoztatási kötelezettség legalább 1,5 év.
* A közbeszerzési szerződés megkötésétől számított egy éven belül felújítja az üzemeltetésre átvett konyhákat (kivéve a Madách Imre Gimnázium konyháját). A felújítás költségeit Budapest Főváros VII. Kerület Erzsébetváros Önkormányzata a közbeszerzési szerződés megkötésétől számított öt éven belül évenkénti arányos összegben fizet meg. (A felújításra számított összeg hozzávetőlegesen 2%-kal emeli meg az étkeztetésre fordított alapvető költségeket, 2013-ban a beruházás megkezdéséhez a Humán Szolgáltató előirányzatát ötmillió-háromszázharmincnégyezer forinttal szükséges növelni, a következő években pedig a fennmaradó költségek időarányos részét be kell építeni a Humán Szolgáltató költségvetésébe.)
* A felújítás eredményeként valamennyi konyha megfelel a melegítőkonyhákra vonatkozó feltételeknek, továbbá a vonatkozó tűzvédelmi és biztonsági előírásoknak.
* A felújításokat követően az étel valamennyi konyhába duplafalú ételszállító termoszokban, úgynevezett badellákban érkezik.

Tisztelt Képviselő-testület!

Kérem az előterjesztésben felvázoltak alapján fogadja el Erzsébetváros köznevelési valamint szociális étkeztetésre vonatkozó koncepcióját, és bízza meg a Humán Szolgáltatót a közbeszerzés kiírásával és a koncepció megvalósításához szükséges pénzügyi fedezet kerüljön át a Humán Szolgáltató előirányzatába!

**Határozati javaslatok**

**1.**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy elfogadja** az előterjesztésben körülírt koncepciót a közétkeztetés átszervezésére, hozzájárul, hogy tárgybeli feladatát tekintve éven túli kötelezettséget vállaljon élelmezési működési kiadásokra 1.259.286.000 forint erejéig és további 28.435.300 forint erejéig konyha-felújítási kiadásokra.

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** megbízza a Bischitz Johanna Integrált Humán Szolgáltató Központot közbeszerzési pályázat kiírásával az alábbiak szerint:

* Az eljárás nyertese mindhárom részterület vásárolt élelmezését képes biztosítani, a folyamatos minőségbiztosítás mellett.
* A szociális étkeztetés estén lebonyolítja a házhozszállítást.
* A gyermekétkeztetés esetében a korszerű étkezési előírásokra és mintamenza program ajánlásaira is figyelemmel állítja össze ételkínálatát.
* Teljes körűen átveszi a jelenleg a Humán Szolgáltatóhoz tartozó konyhák (iskolai és szociális étkeztetést biztosító konyhák, összesen 10 darab) üzemeltetését.
* A konyhai feladatokat ellátó közalkalmazottakat a közalkalmazottak jogállásáról szóló 1992. évi XXXIII. törvény előírásainak betartása mellett továbbfoglalkoztatja. A továbbfoglalkoztatási kötelezettség legalább 1,5 év.
* A közbeszerzési szerződés megkötésétől számított egy éven belül felújítja az üzemeltetésre átvett konyhákat (kivéve a Madách Imre Gimnázium konyháját). A felújítás költségeit Budapest Főváros VII. Kerület Erzsébetváros Önkormányzata a közbeszerzési szerződés megkötésétől számított öt éven belül évenkénti arányos összegben fizet meg.
* A felújítás eredményeként valamennyi konyha megfelel a melegítőkonyhákra vonatkozó feltételeknek, továbbá a vonatkozó tűzvédelmi és biztonsági előírásoknak.
* A felújításokat követően az étel valamennyi konyhába duplafalú ételszállító termoszokban, úgynevezett badellákban érkezik.

**Felelős:** Vattamány Zsolt polgármester

**Határidő:** azonnal

**2.**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** a 2013-as költségvetésében elkülönít 5.334.000, azaz ötmillió-háromszázharmincnégyezer forintot a konyhafelújítások megkezdésére. A felújítási munkálatok az Akácfa u. 61-ben kezdődnek. Felkéri a Polgármestert, hogy gondoskodjon a fedezet biztosításáról.

**Felelős:** Vattamány Zsolt polgármester

**Határidő:** azonnal

**Budapest, 2013. május 27.**

Vattamány Zsolt

polgármester